ITEL แจ้ง “ETIX” ขึ้นแท่นผถห.ใหญ่ “เจเนซิส ดาต้า เซ็นเตอร์” สัดส่วน 67% หลังร่วมทุน
ITEL แจ้งปรับโครงสร้างผู้ถือหุ้น “เจเนซิส ดาต้า เซ็นเตอร์” ภายหลังกลุ่ม ETIX Everywhere เข้าร่วมลงทุน โดย ETIX Everywhere เข้าถือในจำนวน 1.40 ล้านหุ้น หรือ 66.67%
24 ม.ค. 2565

บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ขอแจ้งโครงสร้างผู้ถือหุ้นของบริษัท เจเนซิส ดาต้า เซ็นเตอร์ จำกัด ภายหลังกลุ่ม ETIX Everywhere เข้าร่วมลงทุน ทั้งนี้ โครงสร้างการถือหุ้นของบริษัท เจเนซิส ดาต้า เซ็นเตอร์ จำกัด

หมายเหตุ
1.บริษัท เจเนซิส ดาต้า เซ็นเตอร์ จำกัด ประกอบธุรกิจให้บริการศูนย์บริการระบบข้อมูลสารสนเทศ (Data Center) ตั้งอยู่ในจังหวัดสมุทรปราการ ซึ่งอยู่ห่างจากศูนย์กลางของกรุงเทพฯ 30 กิโลเมตร โดยปัจจุบัน เจเนซิส ดาต้า เซ็นเตอร์ เฟสแรกมีอัตราการใช้พื้นที่ 85% และเตรียมขยายเฟส 2 ซึ่งมีพื้นที่ให้บริการ 180 Racks
2.ETIX EVERYWHERE HOLDING FRANCE (ETIX) เป็นผู้ให้บริการ Colocation ผ่านเครือข่ายศูนย์ข้อมูลทั่วโลก ETIX มุ่งเน้นไปที่กลุ่มลูกค้ายุโรป ลาตินอเมริกา และเอเชียตะวันออกเฉียงใต้ โดยมีศูนย์ข้อมูล 8 แห่ง และจำนวนลูกค้า มากกว่า 250 ราย